**נישואים כמקדמי שיקום עבור אנשים עם מוגבלות שכלית שומרי דת ומצוות**

תקציר

מטרתו של המחקר הנוכחי הינה להציג את תרומת התהליך הנישואים על אנשים עם מוגבלות שכלית (להלן אמ"ש), על השתלבותם בקהילות בהן הם חיים ומכאן לתהליך שיקומם. מתוך גישת "כלום עלינו בלעדינו", מציג המחקר, את השפעת הנישואין של זוגות אמ"ש, שומרי דת ומצוות, על זהותם ועל תפיסת החברה אותם. בחברת שומרי דת ומצוות, מהווים הנישואין חלק מהמעבר ממעמד של ילד למעמד בוגר שווה זכויות בקהילה. לכן, בחברה זו , צריך שילוב קהילתי להתייחס לנקודה זו. אם זאת, כפי שנציג במאמר, על אף אישרור הזכות לנישואים במסגרת האמנה לזכויות של אנשים עם מוגבלות, מעטים הזוגות הנישאים וחיים חיי משפחה.

המחקר הנוכחי מוסיף לדיון בזכות לנישואים, הבנה של תהליך הנישואים כפי שהוא נתפס על ידי החווים אותו בפועל. תוך התבססות על ראיונות עומק איכותניים של 26 מרואיינים, נבדקו העמדות ואת התפיסות של משתתפי המחקר בנוגע לנישואים של אמ"ש והשפעתם.

ממצאי המחקר מציגים את חשיבות הנישואים לאמ"ש. חשיבות באופן אישי וגם מבחינת שילוב קהילתי. מסך כל הנתונים שנאספו, תוצג תמונה כרונולוגית - של הציפיות לקראת החתונה, השינויים לאחר החתונה וההשלכות העתידיות. ממצאי המחקר המציגים את תפיסתם של אמ"ש נושאים מהמגזר של שומרי דת ומצוות, מראים כי הנישואים נתפסים כמימוש הזכות לאחריות. מתוך כך הרי שלנישואים גם השפעה על תהליך השיקום.